[{"text_idx": "#000000", "text": "Milline on teie senine kogemus e-o\u0303ppe la\u0308biviimisel pikema perioodi jooksul?"}, {"text_idx": "#000001", "text": "Kuidas teha nii, et ha\u0308id ettevo\u0303tluso\u0303petajaid jaguks igasse kooli?"}, {"text_idx": "#000002", "text": "O\u0303petajate koolituspa\u0308ev 2020. aasta jaanuaris. \bFotod: Tartu u\u0308likool"}, {"text_idx": "#000003", "text": "Ettevo\u0303tluso\u0303pe julgustab uutmoodi mo\u0303tlema ja tegutsema. Kui o\u0303petajas on sa\u0308det ja ja\u0308rjepidevust noori innustada, kujuneb temast suunamudija ja ettevo\u0303tluso\u0303ppest tulevaste innovaatorite kasvulava. Ettevo\u0303tluso\u0303pe laieneb, kuid o\u0303petamise tase koolides on ebau\u0308htlane ja o\u0303petajate ettevo\u0303tluspa\u0308devus ei tule vajadusele ja\u0308rele. Mida teha, et ha\u0308id ettevo\u0303tluso\u0303petajaid oleks igas koolis ning kvaliteetne ettevo\u0303tluso\u0303pe jo\u0303uaks ko\u0303igi noorteni?"}, {"text_idx": "#000004", "text": "Ettevo\u0303tluso\u0303pe pole lo\u0303pueksami aine, miks seda u\u0308ldse vaja on? Ku\u0308simus on asjakohane. Mitte ko\u0303ik koolijuhid, o\u0303petajad vo\u0303i lapsevanemad ei mo\u0303ista, milleks kooli ettevo\u0303tluso\u0303pe. Tegemist pole ka riigieksami ainega. Kuid u\u0308hiskondlik ootus on, et u\u0308ldharidusest va\u0308ljuks ettevo\u0303tlik, eluga toime tulev noor. Muutuvas keskkonnas hakkama saamine eeldab uusi oskusi. Ligi kolmandiku to\u0308o\u0308kohtade sisu on tulevikus teistsugune kui praegu, selgub OECD analu\u0308u\u0308sist \u201eThe Future of Work\u201c. Koosto\u0308o\u0308- ja meeskonnato\u0308o\u0308 oskus, loov probleemilahendamise vo\u0303i analu\u0308u\u0308si- ja kriitilise mo\u0303tlemise oskus ning ettevo\u0303tlikkus on u\u0308ldpa\u0308devused, mida tuleviku to\u0308o\u0308tajal lisaks erialaoskustele vaja la\u0308heb. Ettevo\u0303tluso\u0303ppes saab end eri rollides ning tegevustes proovile panna, mis sunnib mugavustsoonist va\u0308ljuma. Tulevikuto\u0308o\u0308ks valmistumisel on ettevo\u0303tluso\u0303ppel eri haridustasemetel oluline roll, kinnitab ka strateegia \u201eEesti 2035\u201c."}, {"text_idx": "#000005", "text": "Turvaline vo\u0303imalus proovida koolis firma loomist ja juhtimist annab ettevo\u0303tlusoskusi ja suurendab valmisolekut alustada tulevikus oma ettevo\u0303ttega. Uuringute ja\u0308rgi on ettevo\u0303tluso\u0303ppes osalenute ettevo\u0303tlusaktiivsus teistest kuni poole ko\u0303rgem. Koolist saadud praktiline kogemus innustab ja julgustab. Na\u0308iteks o\u0303pilasfirma programmis ka\u0308tt proovinud Kaarel Kotkas on internetipo\u0303hist isikutuvastusteenust pakkuva idufirma Veriff asutaja. Uued to\u0308o\u0308kohad ja nutikad lahendused loovad uut va\u0308a\u0308rtust, mis hoogustavad majanduse arengut."}, {"text_idx": "#000006", "text": "Ettevo\u0303tluso\u0303ppe rakendamisel on palju kombineerimisvo\u0303imalusi. Na\u0308iteks vo\u0303ib ettevo\u0303tlusainena la\u0308bi viia o\u0303pilasfirmade programmi ning siduda aines algatatud ideed eri u\u0308ld- ja erialaainetega vo\u0303i korraldada ettevo\u0303tluso\u0303pet koolikeskkonnast va\u0308ljas ettevo\u0303tetes. Kui ettevo\u0303tluso\u0303pe o\u0303ppekavasse ainena ei mahu, on abi ainete lo\u0303imimisest."}, {"text_idx": "#000007", "text": "Tartu kutsehariduskeskuse ja Miina Ha\u0308rma gu\u0308mnaasiumi ettevo\u0303tluso\u0303petaja Tiina Aidnik katsetab sellel o\u0303ppeaastal ettevo\u0303tluso\u0303ppes uut formaati. Su\u0308gisel alustati kahepa\u0308evase ha\u0308katoniga ja noored la\u0308bisid kahe pa\u0308eva jooksul ettevo\u0303tluse etapid ideede genereerimisest kuni prototu\u0308u\u0308bi arendamiseni. Kes soovis oma ideega edasi minna, sai seda teha erialaainetes vo\u0303i ta\u0308iendava juhendamise abil. Sama meetodiga ja\u0308tkatakse ja\u0308rgmisel o\u0303ppeaastal, sest noorte jaoks oli kogemus inspireeriv."}, {"text_idx": "#000008", "text": "Kuigi ettevo\u0303tluso\u0303pe ei mo\u0303juta otseselt kooli edetabelikohta, annab see iseseisvaks eluks oskused, millega saab igas olukorras hakkama. Need on sama va\u0308a\u0308rtuslikud kui matemaatika- vo\u0303i fu\u0308u\u0308sikateadmised."}, {"text_idx": "#000009", "text": "Viimase viie aasta jooksul on ettevo\u0303tlusmoodulit rakendatud enam kui kolmesajas koolis. Kuid ettevo\u0303tluso\u0303ppe tase on ebau\u0308htlane, selgub haridusstrateegiast 2035. O\u0303petajad on sageli sattunud ettevo\u0303tlust o\u0303petama juhuse tahtel ja neil puudub selleks vajalik haridus. See tingib o\u0303ppe kvaliteedis suuri erinevusi, ilmnes autori tehtud lu\u0308hiuurimusest o\u0303petajate ettevo\u0303tluspa\u0308devusest. Uurimuses osalesid valdkondade eksperdid, o\u0303petajad ja koolijuhid."}, {"text_idx": "#000010", "text": "Va\u0308ike ainemaht ja valikaine staatus mo\u0303jutab o\u0303petaja motivatsiooni end ettevo\u0303tluso\u0303ppe jaoks koolitada ning pa\u0308deva ettevo\u0303tluso\u0303petaja leidmine vo\u0303ib osutuda suureks peavaluks. Na\u0308iteks to\u0303i u\u0308ks koolijuht uurimuses va\u0308lja, et ettevo\u0303tluso\u0303pet tahetakse, aga enne tuleb o\u0303petajad va\u0308lja koolitada ja see vo\u0303tab aega. Palju mo\u0303jutab koolimeeskonna hoiak. Paljude o\u0303petajate jaoks on ettevo\u0303tluso\u0303pe ikkagi uudne ja pigem kohustus. Kui koolijuht ei mo\u0303ista ettevo\u0303tluso\u0303ppe vajadust, ja\u0308a\u0308b see tagaplaanile ja pa\u0308rsib o\u0303petaja valdkondlikku eneseta\u0308iendamist. Koolijuhi initsiatiivil on suur jo\u0303ud ning see mo\u0303jutab palju seda, millisena ettevo\u0303tluso\u0303pet koolis na\u0308hakse. Esimesena meenub Vo\u0303ru gu\u0308mnaasiumi direktor Karmo Kurvits, kelle vedamisel on ettevo\u0303tluso\u0303pe kooli o\u0303ppekavas olulisel kohal."}, {"text_idx": "#000012", "text": "Ettevo\u0303tluspa\u0308devuses on u\u0308hendatud ettevo\u0303tlikkus \u2013 enesejuhtimise ja sotsiaalsete olukordade lahendamise vo\u0303imekus, va\u0308a\u0308rtust loova mo\u0303tlemise oskused ning ettevo\u0303tlusoskused \u2013, vo\u0303ime ma\u0308rgata turuvo\u0303imalusi, leida lahendusi ja a\u0308riideid ellu viia. O\u0303pilasfirmade vilistlasuuringutest selgub, et programmi lo\u0303petanud on teistest to\u0308o\u0308tajatena edukamad ja eluga enam rahul. Ka to\u0308o\u0308andja peab heade meeskonnato\u0308o\u0308oskustega ja probleeme loovalt lahendavat to\u0308o\u0308tajat kasulikumaks, mis annab paremad vo\u0303imalused to\u0308o\u0308turul ja karja\u0308a\u0308rivalikul tervikuna."}, {"text_idx": "#000013", "text": "Kuidas on olukord o\u0303petajate ettevo\u0303tluspa\u0308devusega? Uurimuses osalenud ekspertide arvates on o\u0303petajate ettevo\u0303tluspa\u0308devus pigem tagasihoidlik, ettevo\u0303tluso\u0303petajate enda hinnangul pigem ko\u0303rge. Selgema pildi annaks to\u0303enduspo\u0303hise hindamisvahendi kasutuselevo\u0303tt. O\u0303petajate ja koolijuhtide hinnangul takistab nende ettevo\u0303tluspa\u0308devuse arendamist info killustatus, va\u0308hene teadlikkus ja riigi visiooni puudumine."}, {"text_idx": "#000014", "text": "Euroopa Komisjoni raport \u201eKoolide arendamine ja o\u0303petamise ta\u0308iustamine, et anda noortele edasiseks eluks hea stardipositsioon\u201d (2017) ka\u0308sitleb ettevo\u0303tluspa\u0308devust vo\u0303tmepa\u0308devusena, mida ko\u0303ikidel noortel peab olema vo\u0303imalik arendada. Eestis pole ettevo\u0303tluspa\u0308devus po\u0303hikooli ja gu\u0308mnaasiumi riiklikes o\u0303ppekavades ning kutseharidusstandardites u\u0308ldpa\u0308devusena defineeritud. O\u0303petajate hinnangul pole ettevo\u0303tluspa\u0308devus o\u0303piva\u0308ljundina o\u0303ppekavas oluline. Ekspertide arvates on aga just see eeldus, et ettevo\u0303tluspa\u0308devuse arendamine muutuks su\u0308steemseks ja o\u0303petaja o\u0303pitee ning ettevo\u0303tluso\u0303ppe loomulikuks osaks. Toetan ekspertide seisukohta, sest o\u0303petaja ko\u0303rge ettevo\u0303tluspa\u0308devus toetab muutunud o\u0303pika\u0308situse elluviimist, sh innovaatiliste o\u0303ppemeetodite kasutamist, ning parandab o\u0303ppe kvaliteeti."}, {"text_idx": "#000015", "text": "U\u0308hiskonna ootustega kohandumine toob ettevo\u0303tluso\u0303petajale mitu rolli. Lisaks noore va\u0308a\u0308rtuskasvataja rollile eeldab ettevo\u0303tluso\u0303pe o\u0303petajalt meeskonna juhendaja ja individuaalse vo\u0303imestaja ehk coach\u2019i u\u0308lesannete ta\u0308itmist. Praktilise ettevo\u0303tluso\u0303ppe loomulik osa on teooria sidumine reaalse eluga. Sisend selleks tuleb ideaalis ettevo\u0303tluskogemusest, mida ta\u0308iendab lai ettevo\u0303tluskontaktide vo\u0303rgustik, va\u0308rsked teadmised majanduskeskkonna suundumustest, uuenduslikest a\u0308rimudelitest ning toodetest. Ettevo\u0303tluso\u0303pe vo\u0303iks olla ma\u0308nguline ja po\u0303nev, siin on abiks na\u0308itlejameisterlikkus."}, {"text_idx": "#000016", "text": "Me eeldame supervo\u0303imet, meeletut entusiasmi ja mitmekesist valdkondlikku pa\u0308devust. Et ettevo\u0303tluso\u0303pe ta\u0308idaks oma eesma\u0308rki, on o\u0303petaja mitmekesistel oskustel suur mo\u0303ju. Hea ettevo\u0303tluso\u0303petaja on eeskuju ja omamoodi suunamudija, kellel on palju ja\u0308rgijaid."}, {"text_idx": "#000017", "text": "Minu ettevo\u0303tluso\u0303petaja, koolis ko\u0303ige parem ta ..."}, {"text_idx": "#000018", "text": "Ettevo\u0303tluso\u0303ppe ko\u0303rge kvaliteet on haridusstrateegia 2035 u\u0308ks eesma\u0308rke. See on saavutatav, kuid vaja on valdkondlikku vo\u0303rgustikku kuuluvate partnerite, sh ministeeriumite, koolide, tugistruktuuride ja ettevo\u0303tjate u\u0308hist arusaama eesma\u0308rkidest ja koosto\u0308o\u0308d."}, {"text_idx": "#000019", "text": "Ettevo\u0303tluso\u0303ppe programm \u201eEdu ja tegu\u201c ka\u0308ivitas kaks aastat tagasi ettevo\u0303tluso\u0303petaja baaskursuse, mille on la\u0308binud ligi sada o\u0303petajat. La\u0308hiaastate perspektiivis tuleb lisaks ettevo\u0303tluso\u0303petajatele arendada ka teiste ainete o\u0303petajate ettevo\u0303tluspa\u0308devust. Minu ettepanek on seada fookus koolimeeskondade koolitamisele, mis loob laiema kandepinna arusaamale, miks ja kuidas ettevo\u0303tluspa\u0308devust koolis kujundada. U\u0308he o\u0303petaja koolitamine ei anna tulemust, kui teised kaasa ei tule. Meeskonnakoolitus toetab ettevo\u0303tluspa\u0308devuse lo\u0303imimist ainete vahel ning annab ettevo\u0303tluso\u0303petajale vajaliku ku\u0308u\u0308narnukitunde. Kuna praktiline ta\u0308iendo\u0303pe paelub o\u0303petajaid ja koolijuhte enim, tuleb neid julgustada meeskonnana osalema o\u0303pilasfirma vo\u0303i \u201eStarteri\u201c programmides. O\u0303petajatele suunatud ha\u0308katonid on alternatiiv, mis vo\u0303imaldab start-up-maailmaga la\u0308hemalt tutvust teha."}, {"text_idx": "#000020", "text": "O\u0303petajate va\u0308rbamise mitmekesisus (nt \u201eNoored kooli\u201c programm jt) on kooli toonud mitmesuguse tausta ning kogemusega inimesi. Ettevo\u0303tjad on varasemast rohkem valmis haridussu\u0308steemi panustama ja mentorina noori toetama, nende aktiivsem kaasamine ettevo\u0303tluso\u0303ppes muudab o\u0303ppe praktilisemaks ning mitmekesisemaks. Sageli napib neil aga pedagoogilisi oskusi. Lahendus vo\u0303iks olla veebipo\u0303histe praktiliste o\u0303ppematerjalide koostamine pedagoogika ABC-st vo\u0303i tagurpidi mentorlus, kus o\u0303petaja on ettevo\u0303tja mentor."}, {"text_idx": "#000021", "text": "Laiema kasvulava loob o\u0303petajao\u0303ppes ettevo\u0303tluspedagoogika suuna rakendamine, mida lisaks Tallinna u\u0308likooli ja Tallinna tehnikau\u0308likooli u\u0308hisele magistrio\u0303ppele tuleb arendada ka Tartu u\u0308likoolis. Riigi vedav roll visioonide loomisel ettevo\u0303tluso\u0303ppes omab strateegilist kaalu, sh tuleb selgeks vaielda, kas ettevo\u0303tluspa\u0308devus peab o\u0303ppekavas olema o\u0303piva\u0308ljund ning majandus- ja ettevo\u0303tluso\u0303ppe moodul u\u0308ldhariduses kohustuslik."}, {"text_idx": "#000022", "text": "Kokku tuleb leppida tulevikuperspektiiv, mis vo\u0303imestab valdkondlikku arengut ja innustab o\u0303petajat ettevo\u0303tluspa\u0308devust arendama. Tuleviku va\u0308ljakutseteks valmistumine on u\u0308lesanne, mida ei tohi lu\u0308kata homseks."}, {"text_idx": "#000024", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000027", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000028", "text": "Too o\u0303pilased Energia Avastuskeskusesse avastusretkele!"}, {"text_idx": "#000029", "text": "PROTO on 2023/2024. o\u0303ppeaastal uute avastuste lainel"}, {"text_idx": "#000033", "text": "Tartu U\u0308likooli muuseum aitab ellu ja\u0308a\u0308da"}, {"text_idx": "#000034", "text": "Kas hariduse eduloo tu\u0308histamine?Kuidas o\u0303petajana oma vaimset tervist hoida?Haridusto\u0308o\u0308tajad, mobiliseeruge! Streigiaeg on ka\u0308esO\u0303petajate na\u0308dalahoroskoop 25. september \u2013 1. oktooberTa\u0308htis on see, mida iseendale enda kohta u\u0308tleme"}]